OpenLLM-France/wikimedia huggingface dataset:
# Mascoutah

Mascoutah és una població dels Estats Units a l'estat d'Illinois. Segons el cens del 2000 tenia 5.659 habitants.

## Demografia

Segons el cens del 2000, Mascoutah tenia 5.659 habitants, 2.162 habitatges, i 1.571 famílies. La densitat de població era de 252,9 habitants/km².
Dels 2.162 habitatges en un 35,8% hi vivien nens de menys de 18 anys, en un 57,5% hi vivien parelles casades, en un 11,2% dones solteres, i en un 27,3% no eren unitats familiars. En el 23,7% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,4% tenia menys de 18 anys, un 8,5% entre 18 i 24, un 29,4% entre 25 i 44, un 21,5% de 45 a 60 i un 14,2% 65 anys o més.
L'edat mediana era de 38 anys. Per cada 100 dones de 18 o més anys hi havia 90,1 homes.
La renda mediana per habitatge era de 46.451 $ i la renda mediana per família de 55.018 $. Els homes tenien una renda mediana de 37.182 $ mentre que les dones 23.156 $. La renda per capita de la població era de 21.569 $. Aproximadament el 6,3% de les famílies i el 7,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mascoutah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Mascoutah». American Fact Finder. Oficina del Cens dels Estats Units, 12-01-2010.
# Maria Josep Safont Melchor

Maria Josep Safont Melchor (Borriana, 1960) és una filòloga i política valenciana, alcaldessa de Borriana (la Plana Baixa) del 2015 al 2023.
Llicenciada en Filologia Hispànica amb l'especialitat de llengua valenciana per la Universitat de València, s'ha dedicat a la docència a diversos instituts d'educació secundària com el Francesc Tàrrega de Vila-real o el Jaume I de Borriana. També ha estat examinadora de la Junta Qualificadora de Coneixements de Valencià així com professora i conferenciant en diversos cursos i jornades destinats al professorat així com a estudiants de didàctica.
Militant del Partit Socialista del País Valencià (PSPV-PSOE) va resultar elegida alcaldessa de la seua ciutat a les eleccions municipals de 2015 amb el suport de Compromís i Podem, renovant el govern municipal a les eleccions de 2019. També és diputada provincial a la Diputació de Castelló.

## Referències

* ↑ «Ajuntament de Borriana - Gobierno Municipal». [Consulta: 5 abril 2023].
* ↑ «Ficha» (en castellà). [Consulta: 5 abril 2023].
# Marduk-Kabitahheixu

Marduk-Kabitahheixu va ser governador d'Isin sota el rei elamita Kutir-Nakhunte. Segons la Llista dels reis de Babilònia va ser el fundador de la dinastia d'Isin que va governar aquell país. Sembla que va fer costat als reis d'Elam quan van posar fi a la dinastia cassita que governava Babilònia.
Era contemporani de Silkhak-Inxuixinak d'Elam, i va expulsar del seu territori a les tropes elamites en diverses campanyes. No se sap si hi va haver a Babilònia una dinastia de reis elamites abans de la dinastia d'Isin i després de la dels cassites, ja que no consta en cap de les llistes conservades, o potser hi van haver dues dinasties sobreposades, la d'Isin i la d'Elam.
A la seva mort, potser el 1150 aC es va independitzar i va intentar apoderar-se de Sumer, però Silkhak-Inxuixinak va dominar fàcilment la situació mentre va actuar a la zona. Cap a l'any 1140 aC va morir segurament encara vassall del rei elamita i el va succeir el seu fill Ittimardukbalatu.

## Referències

* ↑ Cassin, Elena (et al.) (ed.). Los imperios del antiguo oriente II: el fin del segundo milenio. Madrid: Siglo XXI, 1979, p. 29-30. ISBN 8432301183.
# Matilla la Seca

Matilla la Seca és un municipi de la província de Zamora a la comunitat autònoma de Castella i Lleó. Limita al nord-est amb Pozoantiguo, al nord-oest amb Gallegos del Pan i Villalube, al sud-oest amb Fresno de la Ribera, i al sud-est amb Toro.

## Demografia

Evolució demogràfica :
| 1991 | 1996 | 2001 | 2004 |
| 93 | 74 | 70 | 64 |
# Matinecock

Matinecock és una població dels Estats Units a l'estat de Nova York. Segons el cens del 2000 tenia 836 habitants.

## Demografia

Segons el cens del 2000, Matinecock tenia 836 habitants, 285 habitatges, i 216 famílies. La densitat de població era de 121,8 habitants/km².
Dels 285 habitatges en un 36,8% hi vivien nens de menys de 18 anys, en un 67,7% hi vivien parelles casades, en un 3,9% dones solteres, i en un 24,2% no eren unitats familiars. En el 20,7% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,31.
Per edats la població es repartia de la següent manera: un 26,8% tenia menys de 18 anys, un 4,5% entre 18 i 24, un 26,1% entre 25 i 44, un 27,3% de 45 a 60 i un 15,3% 65 anys o més.
L'edat mediana era de 40 anys. Per cada 100 dones de 18 o més anys hi havia 98,1 homes.
La renda mediana per habitatge era de 135.922 $ i la renda mediana per família de 171.832 $. Els homes tenien una renda mediana de 100.000 $ mentre que les dones 36.042 $. La renda per capita de la població era de 93.559 $. Entorn del 2,1% de les famílies i el 4,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Matinecock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Matinecock». American Fact Finder. Oficina del Cens dels Estats Units, 12-01-2010.
# Maurice Mollin

Maurice Mollin (Anvers, 6 de maig de 1924 - Anvers, 5 d'agost de 2003) va ser un ciclista de carreres belga. Va participar al Tour de França de 1947 i 1948. Va acabar en cinquè lloc a la París-Roubaix 1957.

## Palmarès

Palmarès de Maurice Mollin.
* 1947
** 1r a Melsele
** 1r a Wilrijk
** 1r al Gran Premi Gran Premi 1r de maig d'Hoboken
* 1948
** 1r a la Beveren-Waas
** 1r a la Lieja-Bastogne-Lieja
** Vencedor d'una etapa de la Volta a Bèlgica
* 1951
** 1r a Mechelen
** 1r de la Ronde van Haspengouw
* 1952
** Vencedor d'una etapa de la Volta a Bèlgica
* 1953
** 1r a Borgerhout
** 1r a Wilrijk
** 1r a Ruisbroek
** 1r a Kieldrecht
* 1955
** 1r a Deurne
* 1957
** 1r a Averbode
** 1r a Welle

### Resultats al Tour de França

* 1947. 42è de la classificació general
* 1948. Abandona (4a etapa)

### Resultats a la Volta a Espanya

* 1950. Abandona

### Resultats al Giro d'Itàlia

* 1953. Abandona

## Referències

* ↑ «Maurice Mollin». Cycling Archives. [Consulta: 25 abril 2014].
* ↑ «Maurice Mollin». ProCyclingStats. [Consulta: 25 abril 2014].
* ↑ «35ème Tour de France 1948» (en francès). Memoire du cyclisme. Arxivat de l'original el 1 març 2012. [Consulta: 7 març 2015].
* ↑ «55th Paris – Roubaix, 1957». bikeraceinfo. [Consulta: 28 abril 2015].
* ↑ Palmarès de Maurice Mollin a www.memoire-du-cyclisme.eu
* ↑ Fitxa de Maurice Mollin a www.sitiodeciclismo.net

## Enllaços externs

* Maurice Mollin a ProCyclingStats
# Mchenga inornata

Mchenga inornata és una espècie de peix de la família dels cíclids i de l'ordre dels perciformes endèmic del llac Malawi (Àfrica oriental).
Els mascles poden assolir els 10 cm de longitud total.

## Referències

* 1 2 FishBase (anglès)
# Massacre reial al Nepal

La massacre reial al Nepal va succeir el divendres 1 de juny de 2001 en una casa dins els terrenys del Palau Reial de Narayanhity, en aquell temps la residència del rei del Nepal. Entre els membres assassinats hi havia el rei Birendra del Nepal i la reina Aishwarya, pare i mare de Dipendra, el responsable de la massacre. El príncep Dipendra es va convertir de iure en rei del Nepal en morir el seu pare i va morir després d'estar en coma durant tres dies després dels fets. Tot i així, hi ha rumors que afirmen que Dipendra ja estava mort abans d'haver estat proclamat rei. El va succeir en el tron, Gyanendra, germà de Birendra.
Segons els informes, Dipendra havia estat bevent molt i va tractar malament a un dels convidats, el que va causar que el seu pare, el Rei Birendra, ordenés al seu fill que abandonar la festa. El seu germà, el príncep Nirajan i el seu cosí, el príncep Paras, el van acompanyar a la seva habitació. Una hora més tard, Dipendra va tornar a la festa amb un subfusell HKMP5 i un rifle M16 i va disparar primer al sostre, una sola vegada, i després al seu pare, el rei Birendra. Segons més tard, va disparar a una de les seves ties, i al seu oncle Dhirendra a boca de canó al pit mentre intentava detenir Dipendra. Durant el tiroteig, el príncep Pares va patir ferides lleus i va intentar salvar tres membres de la família reial, incloent dos nens, arrossegant un sofà i cobrint-los.1 Durant l'atac, Dipendra entrava i sortia de l'habitació disparant. La seva mare, la reina Aishwarya, que va entrar a l'habitació en sentir els trets, va sortir ràpidament a la recerca d'ajuda. La mare i el seu germà Nirajan es van enfrontar amb ell al jardí del palau, i Dipendra els va matar. Finalment, es va dirigir a un pont petit que hi ha damunt d'un rierol que corre a través del palau i es va disparar per suïcidar-se.

## Referències

* ↑ «Nepal mourns slain king». BBC News, 02-06-2001 [Consulta: 31 maig 2009].
* ↑ «Dipendra was innocent: witness». The Indian Express, 24-07-2008.
* 1 2 3 Rahul Bedi; Alex Spillius. «Massacre witness blames Crown Prince». The Daily Telegraph, 08-06-2001. Arxivat de l'original el 6 de novembre 2007. [Consulta: 28 maig 2008].
* ↑ «Nepal survivors blame prince». BBC News, 07-06-2001 [Consulta: 31 maig 2009].

## Enllaços externs

* Trapped in tradition (Frontline: India's National Magazine)
* Eyewitness Statements Arxivat 2012-10-26 a Wayback Machine.
# Massiva (pretendent)

Massiva va ser un príncep de Numídia, fill de Gulussa i net de Masinissa I.
Quan es va repartir el regne l'any 118 aC entre Adhèrbal de Numídia i Jugurta, es va posar al costat d'Adhèrbal. Jugurta va conquerir la ciutat de Cirta, on Adhèrbal s'havia fet fort per fugir de les ambicions del seu cosí. Adhèrbal va morir l'any 112 aC i Massiva va fugir a Roma.
L'any 111 aC Jugurta també va anar a Roma i Massiva, aprofitant la desfavorable acollida que li va fer el senat romà, i amb el suport del cònsol Espuri Albí, va començar a presentar la seva reclamació al tron de Numídia. Aquestes pretensions van alarmar a Jugurta que per mitjà del seu cap dels serveis secrets, Bomilcar, el va matar. Això va provocar l'inici de la segona fase de la guerra de Jugurta, l'any 110 aC.

## Referències

* ↑ Smith, William (ed.). «Massiva». A Dictionary of Greek and Roman biography and mythology. [Consulta: 27 juliol 2022].
# Matt Mullican

Matt Mullican (Santa Monica, Califòrnia, 1951) és un artista estatunidenc.
Va estudiar al California Institute of the Arts, a Valencia (Estats Units), i compta amb un ampli registre que comprèn des de les tècniques més artesanals fins a les tecnologies més sofisticades. En la seva obra, de complexitat peculiar, investiga els sistemes de coneixement, els símbols, els signes i el llenguatge, tot reflectint la fascinació que l'artista sent per la relació entre la percepció i la representació.

## Referències

* ↑ «Matt Mullican». Web. MACBA. Arxivat de l'original el 2015-04-02. [Consulta: 31 març 2015].
# Melody (cantant brasilera)

Gabriella Abreu Severino, coneguda artísticament com a Melody (Sao Paulo, 4 de gener de 2006), és una cantant brasilera.
Melody va guanyar notorietat nacional a principis del 2015, quan amb 8 anys va publicar un vídeo a la seva pàgina de Facebook cantant la cançó «Fale de Mim», escrita pel seu pare, MC Belinho. En un vídeo següent, va intentar fer un falset imitant la Christina Aguilera, que es va fer viral. Poc després, va fer un altre vídeo fent falset, aquesta vegada amb un amic del seu pare. Melody va ser considerada una de les infants brasileres més influents a Internet.
La sobreexposició de Melody i la temàtica de les cançons de funk carioca que versionava a internet, amb lletres i coreografies poc aptes per a algú de la seva edat, van provocar una investigació judicial al seu pare. Melody va continuar la seva carrera artística, publicant senzills i videoclips en plataformes d'streaming.

## Referències

* ↑ «A carreira de MC Melody: 11 anos de idade e muita polêmica envolvida» (en portuguès brasiler). UOL, 05-07-2018. [Consulta: 1r juny 2023].
* ↑ «MC Melody faz agudo à la Christina Aguilera» (en portuguès brasiler). O Globo, 16-09-2015. [Consulta: 1r juny 2023].
* ↑ «Melody sonha fazer sucesso além da web após o sucesso da Batalha dos Falsetes» (en portuguès brasiler). Extra, 13-10-2015. [Consulta: 1r juny 2023].
* ↑ «Melody revela o que sonha para a carreira: 'Eu quero ser mundial'» (en portuguès brasiler). Estadão, 16-04-2022. [Consulta: 18 maig 2022].
* ↑ Muraro, Cauê. «MC Melody muda para virar 'Anitta pop mirim sem sensualizar', diz pai» (en portuguès brasiler). Globo, 07-05-2015. [Consulta: 1r juny 2023].
# Memoràndum

El memoràndum era tradicionalment un tipus de nota diplomàtica, de caràcter solemne. En l'evolució posterior, el memoràndum ha anat perdent el seu caràcter especial, per igualar-se als pro memòria. Encara avui es continua utilitzant per a qüestions més solemnes o importants o per a temes desenvolupats amb una major extensió o detall.
# Babak Khorramdin

Babak Khorramdin o Babek (persa: بابک o پاپک) (mort 838) fou cap de la secta dels khurramites a l'Azerbaidjan Iranià, a la primera meitat del segle ix.
Fill d'un comerciant d'oli a Al-Madain, va treballar de jove a Persia, i fou captat per Jawidhan ibn Sahl, cap dels khurramites de la regió, que va morir poc després. Babak va dir que l'esperit del difunt havia entrat en ell, va atreure molta gent i va començar a preparar la revolta dels seus.
Els khurramites es van concentrar a Al-Badhdh, a l'Arran, prop de l'Araxes. El moviment tenia fortes connotacions socials (fou una derivació del mazdaquisme comunista) però li va afegir mètodes nous i violents. La rebel·lió va començar el 816 o 817 i sembla que la rebel·lió del governador d'Armènia Hàtim ibn Hàrthama va influir en el seu inici, així com d'altres dificultats que trobava el Califat a la regió. En poc temps es van apoderar de la regió.
El 204 de l'hègira (819 o 820) el califa al-Mamun va enviar contra Babak a Yahya ibn Muadh, que no va aconseguir derrotar-lo. Altres caps àrabs també van fracassar en els anys següents i la revolta es va estendre i va arribar fins al Djibal.
Al-Mutasim va enviar contra ell, el 835, a al-Afxín Khaydhar, que va restaurar les fortaleses de la regió destruïdes per Babak; encara que el cap àrab Bogha el Vell fou derrotat a Hastad-Sar, Afshin va aconseguir sorprendre a un dels caps rebels, Tarkhan (836). Després va rebre reforços dirigits per Jàfar al-Khayyat i els voluntaris d'Abu-Dúlaf i va preparar l'assalt a Al-Badhdh (837), que fou ocupada el 15 d'agost del 837. Babak va fugir i es va refugiar amb l'armeni Sahl ibn Sembat Bagratuní (germà d'Aixot I el Gran) que el va entregar a Al-Afxín, el qual el va enviar a Samarra on va arribar el 4 de gener de 838.
El califa el va fer morir amb sofisticades i cruels tortures. El seu cos fou exposat en públic.
Els babakiyya foren els sectaris partidaris de Babak, que van existir des del 816 fins al 837 en què Babak fou derrotat, i que van romandre encara actius durant la resta del segle. Els babakiyya esperaven un mahdí i tenien alguns ritus particulars.

## Referències

* Bibliografia a Encyclopaedia Iranica
# Mack South

Mack South és una concentració de població designada pel cens dels Estats Units a l'estat d'Ohio. Segons el cens del 2000 tenia 5.837 habitants.

## Demografia

Segons el cens del 2000, Mack South tenia 5.837 habitants, 1.919 habitatges, i 1.692 famílies. La densitat de població era de 609,1 habitants per km².
Dels 1.919 habitatges en un 40% hi vivien nens de menys de 18 anys, en un 81,8% hi vivien parelles casades, en un 4,7% dones solteres, i en un 11,8% no eren unitats familiars. En el 10,4% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,28.
Per edats la població es repartia de la següent manera: un 27,9% tenia menys de 18 anys, un 8,3% entre 18 i 24, un 22,4% entre 25 i 44, un 28,4% de 45 a 60 i un 13,1% 65 anys o més.
L'edat mediana era de 41 anys. Per cada 100 dones de 18 o més anys hi havia 94,9 homes.
La renda mediana per habitatge era de 80.144 $ i la renda mediana per família de 82.970 $. Els homes tenien una renda mediana de 61.739 $ mentre que les dones 36.139 $. La renda per capita de la població era de 30.926 $. Cap de les famílies i el 0,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mack South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mack South». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Ragnhild de Noruega

Ranghild de Noruega, princesa de Noruega (Oslo, 1930 - Rio de Janeiro, 2012). Princesa de Noruega amb el tractament d'altesa reial que des del seu matrimoni l'any 1953 ha passat a anomenar-se: Princesa Ranghild, senyora Lorentzen, i a ostentar el tractament d'altesa.
Nascuda al Palau Reial d'Oslo el dia 9 de juny de l'any 1930 essent filla del rei Olaf V de Noruega i de la princesa Marta de Suècia. Ranghild era neta per via paterna del rei Haakon VII de Noruega i de la princesa Maud del Regne Unit i per via materna del príncep Carles de Suècia i de la princesa Ingeborg de Dinamarca.
El dia 15 de maig de 1953 contragué matrimoni morganàticament amb Erling Sven Lorentzen a la ciutat noruega d'Asker. La parella ha tingut tres fills:
Com a conseqüència del seu casament per via morganàtica desoint les lleis internes de la Casa Reial de Noruega perdé els seus drets dinàstics i els dels seus descendents. Alhora perdé el tractament d'altesa reial i el de princesa de Noruega, passant a ostentar el tractament d'altesa i el títol de Princesa Ranghild.
L'any 2004, dos anys després del casament del príncep Haakon de Noruega amb Mette-Marit Tjessen-Hoiby, realitzà una entrevista a un canal noruec en què qüestionava la idoneïtat de la nova princesa hereva i es mostrava refractària a què es convertís en reina. En aquesta entrevista també es preguntava sobre el futur de la monarquia noruega arran dels matrimonis dels seus nebots. Aquestes entrevistes s'han d'entendre en el marc del recel que la princesa manté amb la institució monàrquica pel buit que rebé arran del seu matrimoni desigual, ja que hagué d'abandonar el país en direcció al Brasil i el dia de la seva nativitat deixà d'ondejar la bandera nacional al Palau Reial.
# Pedaliàcies

Pedialiàcies (Pedaliaceae) o família del sèsam és una família d'angiospermes.
En el sistema Cronquist aquesta família queda en l'ordre Scrophulariales i en canvi en el sistema filogenètic més modern APG II s'ubica en l'ordre Lamiales.
Cronquist inclou la família Martyniaceae en les pedaliàcies, però els estudis filogenètics mostren que les dues famílies no estan estretament relacionades i en el APG es mantenen per separat. Les dues famílies es caracteritzen per tenir pèls mucilaginosos que donen a les tiges i fulles un aspecte enganxatós, i sovint tenen fruits amb ganxos i banyes.
El Sèsam, Sesamum indicum, produeix les llavors de sèsam.

## Gèneres

Comprèn 13 gèneres i unes 70 espècies. Vuit gèneres són originaris del continent africà i un gènere (Uncarina) és endèmic de Madagascar. Quatre gèneres (Sesamum, Josephinia, Pedalium i Dicerocaryum) són principalment nadius africans, però també inclouen regions a l'est (incloent Madagascar, l'Índia, Sri Lanka, les illes Malaies i el nord d'Austràlia).
| Ceratotheca Dicerocaryum Harpagophytum Holubia Josephinia Linariopsis Pedaliodiscus | Pedalium Pterodiscus Rogeria Sesamothamnus Sesamum (sèsam) Uncarina Dewinteria |

## Referències

* ↑ «pedaliàcies». Gran Enciclopèdia Catalana. [Consulta: 10 abril 2022].
* ↑ «Pedaliaceae». theplantlist.org. [Consulta: 10 abril 2022].
* ↑ «Pedaliaceae R.Br.» (en anglès). Plants of the World Online | Kew Science. [Consulta: 10 abril 2022].
* ↑ «sesame family». Encyclopedia of Life - National Museum of Natural History - Smithosian. [Consulta: 10 abril 2022].
* 1 2 Hiremath, S. C.; Patil, C. G.; Patil, K. B.; Nagasampige, M. H. «Genetic diversity of seed lipid content and fatty acid composition in some species of Sesamum L. (Pedaliaceae)» (en anglès). African Journal of Biotechnology, 6, 5, 2007. DOI: 10.4314/ajb.v6i5.56829. ISSN: 1684-5315.
* ↑ Friis, Ib; Ryding, Olof. Biodiversity Research in the Horn of Africa Region: Proceedings of the Third International Symposium on the Flora of Ethiopia and Eritrea at the Carlsberg Academy, Copenhagen, August 25-27, 1999 (en anglès). Kgl. Danske Videnskabernes Selskab, 2001, p. 63. ISBN 978-87-7876-246-7.
# Barraca del camí del Corral del Fortuny XVII

La Barraca del camí del Corral del Fortuny XVII és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

Barraca de planta rectangular, amb cornisa horitzontal, i coberta de pedruscall amb caramull i orientada al sud. La seva planta interior també és rectangular i mesura 3'20m de fondària i 2'30m d'amplada, està coberta amb una falsa cúpula tapada amb una llosa a una alçada màxima de 3'10m. El portal capçat amb llinda.
Com a elements funcionals s'observa una fornícula i una menjadora. Disposa també d'una cisterna propera.

## Referències

* 1 2 «Barraca del camí del Corral del Fortuny XVII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Memoràndum d'entesa

Un memoràndum d'entesa (MoU) descriu un acord multilateral o bilateral entre dues o més parts que expressa una convergència de voluntats entre aquestes parts signants i una línia d'acció prevista comuna. Sovint aquest instrument s'utilitza en casos en els quals, entre les parts, no existeix un compromís legal o en situacions en les quals les parts no poden formalitzar un acord legalment executable.És, per tant, una alternativa més formal que l'acord de cavallers.
Que el document constitueixi o no un contracte vinculant depèn únicament de la presència o l'absència d'elements legals ben definits en el text propi del document (l'anomenat “les quatre cantonades”). Els elements requerits són: l'oferta, l'acceptació, la consideració i la intenció d'obligar-se legalment (animus contrahendi). Als Estats Units, hi ha elements específics que poden diferir una mica depenent de si es tracta d'un contracte de béns, que està regulat en el Codi Comercial Uniforme (UCC). o de serveis (regulats en el dret comú de l'Estat).

## Referències

* ↑ «Diccionari de la llengua catalana». [Consulta: 27 octubre 2022].